**6.pielikums**

IEPIRKUMA LĪGUMA PROJEKTS

LĪGUMS Nr.\_\_\_\_\_\_\_

Sigulda, 2017.gada \_\_.\_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr. 90000048152, juridiskā adrese Pils iela 16, Sigulda, Siguldas novads, LV – 2150, tās izpilddirektores Jeļenas Zarandijas personā, kura darbojas saskaņā ar 2017.gada 16.jūnija Siguldas novada pašvaldības Saistošajiem noteikumiem Nr.18 „Siguldas novada pašvaldības nolikums” (protokols Nr.11 §1), turpmāk tekstā saukts PASŪTĪTĀJS, no vienas puses, un

 , reģ. Nr. , \_\_\_\_\_\_\_ personā, kurš darbojas saskaņā ar , turpmāk tekstā IZPILDĪTĀJS, no otras puses, abi kopā turpmāk saukti Līdzēji, katrs atsevišķi - Līdzējs, saskaņā ar iepirkuma “Apsardzes un ugunsdzēsības signalizācijas iekārtu apkalpošana un objektu tehniskās apsardzes nodrošināšana Siguldas novada pašvaldībā un tās iestādēs" (identifikācijas Nr. SND 2017/41) rezultātiem, noslēdz šo līgumu, turpmāk tekstā – Līgums, par sekojošo:

1. LĪGUMA PRIEKŠMETS
	1. Pasūtītājs pasūta, bet Izpildītājs saskaņā ar spēkā esošajiem Latvijas Republikas tiesību aktiem veic apsardzes un ugunsdzēsības signalizācijas iekārtu apkalpošanu, turpmāk Līguma tekstā saukta Apkalpošana, un nodrošina tehnisko apsardzi, turpmāk Līguma tekstā saukta Apsardze, Siguldas novada pašvaldībai un tās iestādēm, turpmāk Līguma tekstā saukti Objekti.
	2. Objekts Apsardzes sakarā Līguma izpratnē ir noslēdzamas telpas, kurās uzstādīta apsardzes signalizācijas sistēma (turpmāk – Sistēma).
	3. Apkalpošanas un Apsardzes sniegšanas kārtība noteikta šī Līguma Tehniskajā specifikācijā (1.Pielikums), Sarakstā ar uzstādītajām signalizācijas iekārtām (2.Pielikums), Mobilās grupas ierašanās laikos objektā (3.Pielikums), Ugunsgrēka atklāšanas un trauksmes signalizācijas sistēmas tehniskās apkopes reglamentā (4.pielikums), Bojājumu novēršanas laikos objektā (5.Pielikums).
	4. Apsardze nozīmē šādas darbības:
		1. Objektu pieslēgšana Izpildītāja centrālajai apsardzes pultij, turpmāk Līgumā saukta CAP, ar tehnisku iespēju saņemt trauksmes signālu uz CAP no Objektos uzstādītajām apsardzes signalizācijas iekārtām gadījumos, kad ir notikusi prettiesiska ielaušanās vai prettiesiska iekļūšana attiecīgā Objektā, vai apsardzes signalizācijas iekārta ir nosūtījusi trauksmes signālu uz CAP citu iemeslu dēļ;
		2. Izpildītāja mobilās grupas ierašanos Objektā, no kura ir saņemts trauksmes signāls uz CAP, ievērojot Līguma 3.pielikumā noteikto ierašanās termiņu, ar nolūku izdarīt visu iespējamo, lai novērstu Objektā prettiesiskās darbības.
	5. Apkalpošana nozīmē atbilstoši Latvijas Republikas normatīvajiem tiesību aktiem:
		1. Objektos uzstādīto apsardzes un ugunsdzēsības signalizācijas iekārtu, kas norādītas Līguma 2.pielikumā, profilaktiskās pārbaudes un uzturēšanu darba kārtībā;
		2. Savlaicīgi un atbilstoši tehniskās apkalpošanas reglamentam un tā termiņiem izpildītāja veiktas ugunsdzēsības signalizācijas regulāras pārbaudes, atbilstoši Līguma 4.pielikumam;
		3. Nodrošināt, lai pie ugunsaizsardzības signalizācijas vadības paneļa atrastos nepieciešamā informācija, t.sk. – aizsargājamo telpu (zonu) saraksts, lietošanas instrukcija un cita dokumentācija atbilstoši tiesību aktu prasībām vai pasūtītāja norādījumiem.
		4. Veikt regulārus un korektus ierakstus iekārtu pārbaužu un remontu darbu izpildes žurnālos.
		5. Veikt apsardzes un ugunsdzēsības signalizācijas sistēmu nepieciešamos remontus, kuru nepieciešamība tiek konstatēta pie regulārajām pārbaudēm un apstiprināti ar Izpildītāja un Pasūtītāja parakstītu aktu.
	6. Objektu skaits Līguma darbības laikā var tikt papildināts vai grozīts pēc Pasūtītāja rakstveida pieprasījuma.
2. **Līguma summa un samaksas kārtība**
	1. Līguma summa par visā Līguma darbības laikā noteikto Apkalpošanu un Apsardzi, ieskaitot nodokļus, nodevas un citus ar Līguma izpildi saistītos izdevumus, tiek noteikta **\_\_\_\_\_ EUR** (\_) **un PVN 21% - \_\_\_ EUR** (\_), **kopā** **\_\_ EUR** (\_\_).
	2. Pasūtītājs maksā Izpildītājam par Apkalpošanu un Apsardzi \_\_\_ EUR (\_\_\_\_\_\_\_\_\_\_\_\_\_\_\_), plus PVN, mēnesī, kas noteikta saskaņā ar Izpildītāja iesniegto Finanšu piedāvājumu (Līguma 6.pielikums).
	3. Ikmēneša apkopes veikšanas apstiprinājums ir Izpildītāja pārstāvja veikts ieraksts iekārtu pārbaužu un remontu darbu izpildes žurnālā, kuru apstiprinājis Pasūtītāja pilnvarots pārstāvis – iestādes vadītājs.
	4. Līguma summas samaksu Pasūtītājs veic 1 (vienu) reizi mēnesī par pagājušo mēnesi, 10 (desmit) darba dienu laikā no Izpildītāja iesniegtā rēķina saņemšanas dienas, nepieciešamo naudas summu ieskaitot Izpildītāja rēķinā norādītajā bankas kontā.
	5. Par Līguma 2.4.punktā noteikto apmaksas termiņa nokavējumu Pasūtītājs maksā Izpildītājam līgumsodu 0,1 % (nulle komats viens procenti) apmērā no savlaicīgi nesamaksātās summas par katru nokavējuma dienu, bet kopā ne vairāk kā 10% (desmit procenti) no kavētās maksājuma summas.
	6. Pasūtītājs maksā Izpildītājam par Līguma 1.5.5.punktā minēto remontdarbu veikšanu pēc Izpildītāja iesniegtā rēķina, rēķinu iesniegt Līguma 11.1.punktā minētajām kontaktpersonām, kā arī nosūtīt elektroniski uz e-pasta adresi: rekini@sigulda.lv , kam pievienots par katru Objektu parakstīts pieņemšanas-nodošanas akts par mēnesī paveiktajiem darbiem un kuru parakstījis Izpildītāja pārstāvis un Pasūtītāja pilnvarots pārstāvis – iestādes vadītājs.
	7. Visi parakstītie pieņemšanas-nodošanas akti kļūst par rēķina neatņemamu sastāvdaļu.
3. **Līdzēju pienākumi un tiesības**
	1. **Izpildītāja pienākumi:**
		1. nodrošināt Objektu un tajos esošo materiālo vērtību Apsardzi;
		2. pēc trauksmes signāla saņemšanas paziņot par to Pasūtītāja atbildīgajām personām, kuru saraksts pievienots Līgumam kā Līguma 7.pielikums, un nodrošināt mobilās grupas ierašanos Objektos Līguma 3.pielikumā norādītajos termiņos, kā arī veikt visu iespējamo, lai novērstu prettiesisku darbību veikšanu Objektos;
		3. gadījumā, ja Objektu apsardzes signalizācijas iekārta nav atjaunojusi savu darbību pēc trauksmes signāla pārraidīšanas, apsargāt Objektus bez papildus maksas 2 (divas) stundas, un, ja nepieciešams, iespēju robežās nodrošināt Pasūtītāja ierašanos Objektos;
		4. pēc iepriekšējā punktā minētā divu stundu termiņa izbeigšanās, apsargāt Objektus par samaksu EUR\_\_\_\_ plus PVN, stundā līdz Pasūtītāja pilnvarotā pārstāvja ierašanās brīdim;
		5. neizpaust trešajām personām konfidenciālu informāciju par Pasūtītāju un Objektiem, kā arī neizpaust Objektu pults numurus un signalizācijas lietošanas noteikumus;
		6. pieslēgt Objektus CAP kontrolei.
	2. **Izpildītājam ir tiesības:**
		1. nepieslēgt Objektu centrālās apsardzes pults kontrolei, ja ir bojāta Objekta elektroapgāde;
		2. vienpusēji lauzt Līgumu, par to rakstveidā vismaz 30 (trīsdesmit) dienas iepriekš brīdinot Pasūtītāju, ja Pasūtītājs vairāk kā par vienu mēnesi nokavē šī Līguma 2.4.punktā noteikto rēķinu apmaksas termiņu;
		3. vienpusēji lauzt Līgumu daļā par atsevišķu Objektu, par to rakstveidā vismaz 30 (trīsdesmit) dienas iepriekš brīdinot Pasūtītāju, ja kādā no Objektiem ilglaicīgi nav iespējams atjaunot elektroenerģijas padevi, vai Pasūtītājs ir zaudējis Objekta lietošanas vai īpašuma tiesības.
	3. **Pasūtītāja pilnvarotajiem pārstāvjiem (Līguma 7.pielikums)ir pienākums:**
		1. nodrošināt Izpildītāja pārstāvjiem iespēju iekļūt Objektos;
		2. pēc Izpildītāja pieprasījuma iepazīstināt Izpildītāja pārstāvi ar Objektiem, tur esošajām apsardzes un signalizācijas sistēmām, kā arī citiem Objektos esošajiem Izpildītāja darbam nepieciešamajiem tehniskajiem un speciālajiem līdzekļiem, to lietošanas instrukcijām;
		3. nodrošināt Objektu elektrotīklu uzturēšanu kārtībā un aprīkot Objektus ar autonomu elektrobarošanu tā, lai apsardzes un ugunsdrošības signalizācijas sistēmas būtu pastāvīgi nodrošinātas ar spriegumu neatkarīgi no piegādātāja piegādātās elektroenerģijas;
		4. pārliecināties vai pirms apsardzes signalizācijas ieslēgšanas Objektos nav palikuši cilvēki vai dzīvnieki;
		5. atstājot Objektu, pārliecināties, vai apsardzes signalizācija ieslēgta apsardzes režīmā;
		6. signalizācijas iekārtu bojājumu gadījumā, neatstājot Objektu, nekavējoties informēt Izpildītāju par bojājumu;
		7. saudzīgi izturēties pret signalizācijas sistēmu elementiem, kā arī nodrošināt, lai signalizācijas sistēmu devēji nebūtu aizsegti ar mēbelēm, augiem vai citiem priekšmetiem;
		8. neizpaust nepiederošām personām Objektu pults numurus un signalizācijas lietošanas noteikumus;
		9. savlaicīgi norēķināties ar Izpildītāju un Līguma 2.nodaļā noteiktajā kārtībā, pamatojoties uz izrakstīto rēķinu, kurā atšifrētas izmaksas katrā objektā, un iesniegtajiem, kopā ar Pasūtītāja pilnvaroto pārstāvju-iestādes vadītāju parakstītiem pieņemšanas-nodošanas aktiem par veiktajiem remontdarbiem, ja tādi ir veikti;
		10. neieiet Objektos bez Izpildītāja pārstāvja klātbūtnes, ja ir konstatēti acīmredzami perimetra bojājumi (izsists stikls, bojātas durvis, sienas, jumts u.c.);
		11. atslēgt Objektus no apsardzes saskaņā ar Izpildītāja instrukcijām;
		12. ar šī Līguma 8.pielikumā noteikto pārstāvju starpniecību, divu stundu laikā pēc Izpildītāja telefoniska paziņojuma attiecīgajam pārstāvim, kas noteikts šī Līguma 7.pielikumā, ierasties Objektā, ja ir saņemts trauksmes signāls;
		13. zādzības vai laupīšanas gadījumā saskaņot ar Izpildītāju inventarizācijas laiku, pieaicinot Izpildītāja pārstāvi vai pārstāvjus;
		14. pēc Izpildītāja rekomendācijas nodrošināt Objektu apsardzes sistēmu uzlabošanas darbu veikšanu;
		15. rūpīgi izturēties pret savu īpašumu un ievērot piesardzības pasākumus, piemēram, aizejot aizslēgt telpas un aizvērt logus, neatstāt ieslēgtas elektroiekārtas, kas var izraisīt ugunsgrēku, neatstāt mantas brīvi pieejamas nepiederošām personām.
	4. Pasūtītājam ir tiesības vienpusēji lauzt Līgumu par to rakstveidā vismaz 30 (trīsdesmit) dienas iepriekš brīdinot Izpildītāju, gadījumā, ja Izpildītājs nepilda savas ar šo Līgumu uzņemtās saistības vai veic prettiesiskas darbības, un 15 (piecpadsmit) dienu laikā pēc Pasūtītāja rakstiska brīdinājuma nav novērsis pārkāpuma sekas un/vai samaksājis Līgumā noteikto līgumsodu.
	5. Līdzēji ir savstarpēji atbildīgi par savlaicīgu informācijas sniegšanu viens otram gadījumos, ja tiek mainīti to rekvizīti.
4. **Kārtība trauksmes signāla gadījumā**
	1. Trauksmes signāla saņemšanas gadījumā pēc ierašanās Objektā Izpildītāja mobilā grupa iespēju robežās, ievērojot draudu raksturu un apstākļus, veic šādas darbības:
		1. izsauc Pasūtītāja pilnvaroto personu (Līguma 7.pielikums), ja trauksmes signāls saņemts pēc iestādes darba laika beigām;
		2. kopā ar Pasūtītāja pilnvaroto personu, noskaidro iemeslu trauksmes signāla raidīšanai, apseko Objektu no ārpuses un iekšpuses, pārbauda, vai Objektā visi logi un durvis ir aizvērti;
		3. cenšas novērst jebkura veida draudus Objektā, ja tādi tiek konstatēti;
		4. ja Objektā notiek prettiesiskas darbības - cenšas tās pārtraukt, vajadzības gadījumā, ievērojot normatīvajos aktos noteikto kārtību, aiztur personas, kas veic prettiesiskās darbības un nodod tās Valsts vai pašvaldības policijas amatpersonām;
		5. ja Objektā izcēlies ugunsgrēks, nekavējoties, izsauc Valsts ugunsdzēsības un glābšanas dienestu un Pasūtītāja pilnvaroto personu;
		6. atjauno Objektā sabiedrisko un Pasūtītāja iekšējo kārtību.
	2. Izpildītājs paziņo attiecīgajam Pasūtītāja pilnvarotajam pārstāvim (Līguma 7.pielikums) par trauksmes signāla saņemšanu no Sistēmas.
	3. Ja Sistēma ir atjaunojusi savu darbību pēc trauksmes signāla saņemšanas un nav konstatētas ielaušanās pēdas Objektā (durvis un logi ir veseli un aizvērti), Izpildītājs rīkojas atbilstoši Pasūtītāja pilnvarotā pārstāvja norādījumiem:
		1. nodrošina Objekta ārējo apsardzi savu iespēju robežās līdz Pasūtītāja pilnvarotā pārstāvja ierašanās brīdim, ievērojot Līguma 3.1.4.punktā noteikto maksu un Līguma 4.5.punktā noteikto kārtību; vai
		2. atstāj Objektu (Objekta teritoriju).
	4. Ja Sistēma nav atjaunojusi savu darbību pēc trauksmes signāla saņemšanas, neatkarīgi no tā, vai ir vai nav konstatētas ielaušanās pēdas Objektā, Izpildītājs neieiet Objektā un nodrošina Objekta ārējo apsardzi savu iespēju robežās līdz Pasūtītāja pilnvarotā pārstāvja ierašanās brīdim.
	5. Izpildītājam ir pienākums nodrošināt Objekta ārējo apsardzi ne vairāk par 1 (vienu) stundu no ierašanās brīža Objektā par šajā līgumā noteikto maksu. Ja Pasūtītāja pilnvarotais pārstāvis neierodas stundas laikā no paziņošanas brīža, Izpildītājs turpina Objekta ārējo apsardzi un ir tiesīgs saņemt samaksu šī Līguma 3.1.4.punktā noteiktajā apmērā un kārtībā.
	6. Gadījumā, ja pēc paziņojuma saņemšanas Pasūtītāja pilnvarotais pārstāvis atsakās ierasties Objektā, tad Izpildītājam ir tiesības pārtraukt Objekta tehnisko apsardzi un Objekta ārējo apsardzi un atstāt Objektu (Objekta teritoriju). Šādā gadījumā Izpildītājs nav atbildīgs par Objektam, Pasūtītājam vai trešajām personām nodarītajiem zaudējumiem un visu risku par Objektu uzņemas Pasūtītājs.
	7. Nākamajā darba dienā Izpildītājs paziņo attiecīgajam Pasūtītāja pilnvarotajam pārstāvim par Līguma 4.6.punktā minēto gadījumu, sniedzot detalizētu informāciju rakstiski.
5. **Sistēmas lietošanas kārtība**
	1. Pasūtītāja pilnvarotais pārstāvis apliecina, ka tam ir zināmi Sistēmas efektīvas un pareizas darbības noteikumi.
	2. Pasūtītāja pilnvarotais pārstāvis apliecina, ka ir pilnībā informēts par Sistēmas izvietojumu Objektā, ka nav pretenziju pret Sistēmas izvietojumu Objektā un necels pretenzijas pret Izpildītāju par zaudējumiem, kuri radušies trešajām personām iekļūstot Objektā caur Objekta telpām vai vietām, kuras nav aprīkotas ar Sistēmu.
	3. Pasūtītājam ir pienākums Sistēmas pārbūvi vai Sistēmas jaunu izbūvi Līguma darbības laikā saskaņot ar Izpildītāju.
6. **Pasūtītāja apliecinājumi**
	1. Pasūtītājs apliecina, ka viņam ir Objekta telpu lietošanas un valdījuma tiesības, tai skaitā tiesības nepieļaut citu personu atrašanos Objektā bez Pasūtītāja piekrišanas.
	2. Izpildītājam ir pienākums kopīgi ar Pasūtītāja pilnvaroto pārstāvi un attiecīgu apdrošināšanas sabiedrības pārstāvi pārbaudīt konkrēto zaudējumu gadījumu apstākļus.
	3. Zaudējumu nodarīšanas gadījumā Izpildītājs apņemas sadarboties un sniegt Pasūtītājam, Pasūtītāja pilnvarotajam pārstāvim un attiecīgajai apdrošināšanas sabiedrībai patiesu un visu tās rīcībā esošu informāciju par attiecīgo zaudējumu nodarīšanas gadījumu.
7. **Līdzēju atbildība**
	1. Izpildītājs atmaksā Pasūtītājam tikai materiālos tiešos zaudējumus, pamatojoties uz Līguma 8.1.punktā minētajiem dokumentiem, faktiski nodarīto zaudējumu apmērā, ja zaudējums nodarīts sakarā ar Izpildītāja pienākumu nepildīšanu vai nolaidīgu pildīšanu.
	2. Izpildītājs neatbild par zaudējumiem, ja no Izpildītāja puses tiek izpildīti visi Līguma noteikumi.
	3. Izpildītājs neatbild par Pasūtītājam nodarītajiem zaudējumiem, ja zaudējums radies sakarā ar Pasūtītāja pilnvarotās personas pienākumu nepildīšanu vai Izpildītājs nav varējis pienācīgi izpildīt savus pienākumus sakarā ar Pasūtītāja pilnvarotās personas pienākumu nepildīšanu.
	4. Izpildītājs nav atbildīgs par zaudējumiem vai citām nelabvēlīgām sekām, kas radušās sakarā ar pārtraukumiem vai traucējumiem Pasūtītāja, Pasūtītāja pilnvarotās personas vai trešo personu pārvaldījumā esošo elektroenerģijas iekārtu vai radiosakaru, vai telefonsakaru iekārtu darbībā.
	5. Izpildītājs nav atbildīgs par zaudējumiem, ja zaudējums radies sakarā ar to, ka Pasūtītājs, Pasūtītāja pilnvarotā persona vai cita ar to saistīta persona nav nodrošinājusi Sistēmas koda slepenību vai ir nodevusi Sistēmas kodu trešajai personai.
8. **Zaudējumu atlīdzības kārtība**
	1. Ja prettiesisku darbību rezultātā Pasūtītājam nodarīti zaudējumi, Pasūtītājs savlaicīgi, bet ne vēlāk kā 14 (četrpadsmit) dienu laikā pēc notikuma, iesniedz Izpildītājam sekojošus dokumentus:
		1. pretenziju, aprakstot zaudējumu nodarīšanas apstākļus, zaudējumu raksturu, zaudējumu apmēru, vai uzskata Izpildītāju par vainīgu un faktus, kas pamato Izpildītāja vainu un cēloņsakarību, kā arī citu svarīgu informāciju;
		2. Pasūtītāja iesniegumu ar bojāto vai zudušo mantu uzskaiti un vērtību, kā arī atmaksājamo kopējo zaudējumu summu.
	2. Ievērojot Līguma 7.1.punktu, Izpildītājam ir jāatmaksā zaudējums Pasūtītājam pilnā apmērā ne vēlāk kā 2 (divu) mēnešu laikā no Līguma 8.1.punktā noteiktā apdrošināšanas akciju sabiedrības lēmuma pieņemšanas dienas. Gadījumā, ja Izpildītājs kavē Līguma 8.2.punktā noteikto zaudējumu atmaksas termiņu, tam ir pienākums maksāt Pasūtītājam kavējuma procentus 0,5 % (pus procenta) apmērā no zaudējumu summas par katru nokavējuma dienu.
	3. Par Līguma 3.pielikumā noteikto mobilās vienības ierašanās termiņu Objektā ikreizēju nokavējumu, Izpildītājs maksā Pasūtītājam līgumsodu 5% (piecu procentu) apmērā no Līguma 2.2.punktā noteiktās Līguma summas par katru nokavējuma minūti, bet ne vairāk kā 10% no Līguma 2.2.punktā noteiktās Līguma summas.
	4. Par Apkalpošanas neveikšanu atbilstoši Līgumā un Līguma 4.pielikumā noteiktai kārtībai (Apkalpošanas neveikšanu noteiktajos termiņos un/vai apmēros, ko apliecina ieraksta žurnālos trūkums vai citi fakti), Izpildītājs maksā Pasūtītājam līgumsodu 5 % (piecu procentu) apmērā no Līguma 2.2.punktā noteiktās Līguma summas par katru pārkāpuma gadījumu, bet ne vairāk kā 10% no Līguma 2.2.punktā noteiktās Līguma summas.
	5. Uz šī Līguma pamata aprēķinātie līgumsodi Līdzējiem ir jānomaksā 5 (piecu) dienu laikā, skaitot no dienas, kad Līdzējs saņēmis attiecīgu Rēķinu. Pasūtītājam ir tiesības vienpersoniski, Latvijas Republikas normatīvajos aktos noteiktajā kārtībā, samazināt Izpildītājam maksājamo atlīdzību par aprēķinātās kavējuma naudas un/vai Līgumsoda summu.
9. **Apakšlīgumi**
	1. Izpildītājs slēdz līgumus par noteiktu darbu izpildi ar piedāvājumā norādītajiem apakšuzņēmējiem. Noslēgtā apakšuzņēmuma līguma noteikumi nedrīkst būt pretrunā Līguma noteikumiem un iepirkuma dokumentācijai.
	2. Līguma darbības laikā piedāvājumā norādīto personālu un apakšuzņēmējus var mainīt tikai ar Pasūtītāja rakstveida piekrišanu.
	3. Izpildītājs koordinē apakšuzņēmēju darbību un uzņemas pilnu atbildību par apakšuzņēmēju darbu izpildes kvalitāti, darbu izpildes termiņu u.c. Līguma noteikumu ievērošanu.
	4. Izpildītājs uzņemas pilnu atbildību par veiktajiem norēķiniem ar tā piesaistītajiem apakšuzņēmējiem, t.sk. arī Izpildītāja maksātnespējas procesa gadījumā. Pasūtītājs nenes nekādu atbildību, t.sk. arī materiālu, par Izpildītāja savlaicīgi, vai vispār neveiktiem norēķiniem ar tā piesaistītajiem apakšuzņēmējiem.
10. **Nepārvarama vara**
	1. Līdzēji neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Līdzējiem nav iespējams ietekmēt.
	2. Līdzējam, kuru ietekmējuši nepārvaramas varas apstākļi, ir nekavējoties par to jāziņo otram Līdzējam (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Līdzēju saistību izpildi, tad tādējādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.
	3. Ja nepārvaramas varas apstākļu rezultātā Līdzējs nevar izpildīt no Līguma izrietošās saistības ilgāk kā 30 (trīsdesmit) kalendārās dienas pēc kārtas, tad Līdzējam ir tiesības izbeigt Līgumu.
11. **Pasūtītāja pilnvarotie pārstāvji**
	1. Pasūtītājs ar šo pilnvaro noteiktos pilnvarotos pārstāvjus (Līguma 7.pielikums) pārstāvēt Pasūtītāju un veikt visas nepieciešamās darbības sakarā ar trauksmes signāla saņemšanu no Sistēmas.
	2. Pasūtītāja pilnvarotajam pārstāvim - iestādes vadītājam ir pienākums nodrošināt vismaz 1 (viena) pārstāvja ierašanos Objektā 2 (divu) stundu laikā pēc Izpildītāja telefoniska paziņojuma saņemšanas par trauksmes signāla saņemšanu.
	3. Pasūtītāja pilnvarotajam pārstāvim – iestādes vadītājam ir pienākums nodrošināt, lai vismaz 1 (viens) no pārstāvjiem būtu sazvanāms pa norādīto tālruņa numuru nepārtraukti 24 (divdesmit četras) stundas diennaktī.
	4. Pasūtītāja pilnvarotajam pārstāvim – iestādes vadītājam ir pienākums nekavējoties ziņot Izpildītājam par tālruņa numura, adreses, pilnvaroto pārstāvju vai citām izmaiņām.
12. **Strīdu izskatīšanas kārtība.**
	1. Visas domstarpības un strīdus, kas radušies Līguma izpildes gaitā, Līdzēji cenšas atrisināt sarunu ceļā.
	2. Strīdi un nesaskaņas, ko Līdzēji neatrisina sarunu ceļā, tiek izskatīti saskaņā ar spēkā esošajiem Latvijas Republikas tiesību aktiem.
13. **Citi Līguma noteikumi.**
	1. Līgums stājas spēkā ar tā parakstīšanas brīdi un ir spēkā 36 (trīsdesmit sešus) mēnešus t.i., līdz 20\_\_.gada \_\_\_\_\_\_\_\_\_\_\_.
	2. Visi Līguma grozījumi un papildinājumi ir sastādāmi saskaņā ar Publisko iepirkumu likuma 61.panta piekto daļu, Līdzējiem rakstiski vienojoties, un ir pievienojami Līgumam kā pielikumi, un no to parakstīšanas dienas kļūst par Līguma neatņemamām sastāvdaļām. Tie ir saistoši Līdzējiem.
	3. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	4. Papildus Līgumam Līdzēji apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Līdzēju tiesību realizēšanu.
	5. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem.
	6. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otram Līdzējam Līguma 14.punktā norādītajā adresē, un tās ir uzskatāmas par saņemtām atbilstoši Paziņošanas likuma normām.
	7. Līdzēji apņemas nekavējoties paziņot viens otram par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Līdzēji uzņemas pilnu atbildību par šī pienākuma savlaicīgu nepildīšanu.
	8. Izpildītāja diennakts tālrunis \_\_\_\_\_\_\_\_\_\_\_\_\_\_\_ izsaukumu vai bojājumu pieteikšanai, nepieciešamības gadījumā.
	9. Līgums ir sastādīts latviešu valodā ar astoņiem pielikumiem, divos eksemplāros ar vienādu juridisko spēku, pa vienam Līguma eksemplāram glabājas pie katra Līdzēja.
	10. Līguma pielikumi:
		1. Līguma 1.pielikums – Tehniskā specifikācija;
		2. Līguma 2.pielikums – Saraksts ar uzstādītajām signalizācijas iekārtām;
		3. Līguma 3.pielikums – Mobilās grupas ierašanās laiki objektā;
		4. Līguma 4.pielikums – Ugunsgrēka atklāšanas un trauksmes signalizācijas sistēmas tehniskās apkopes reglaments;
		5. Līguma 5.pielikums – Bojājumu novēršanas laiks objektā;
		6. Līguma 6.pielikums – Finanšu piedāvājums;
		7. Līguma 7.pielikums – Pasūtītāja pilnvaroto pārstāvju saraksts;
		8. Līguma 8.pielikums – Izpildītāja pārstāvji – speciālisti.
14. **Līdzēju rekvizīti un paraksti**

**Pasūtītājs:** **Izpildītājs:**

|  |  |
| --- | --- |
| **Siguldas novada pašvaldība**reģ.Nr.90000048152PVN reģ. Nr. LV90000048152Pils iela 16, Sigulda, LV - 2150konta Nr. LV15UNLA0027800130404Banka**:** AS SEB BANKA, Siguldas filiāleBankas kods: UNLALV2X \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Izpilddirektore Jeļena Zarandija |  |